ДВ: З такой вось і ішоў: адмова ад шэрагу старых праектаў і змяненне некаторых існых, пастаноўка дакладных мэтаў, рэбрэндынг арганізацыі. Я таксама бачу важнай падтрымку школьнікаў. Бадай што іх галоўная праблема — гэта поўная нявызначанасць у абранні жыццёвага шляху. Дзесяць год ён вучыцца, і толькі апошні год, як правіла, пачынае тыркацца і абіраць сабе прафесію, грунтуючыся на часткова адвольных тэстах прафесійнай арыентацыі. Мне здаецца, што гэта няправільна, і трэба неяк дапамагчы ім з прафарыентацыяй па-сапраўднаму. Каб ён яшчэ ў час вучобы паглядзеў, як працуе праграміст, журналіст, бізнэсмен, інжынер… Каб у яго замест ілюзій было яснае ўяўленне, і ў 11 класе, калі процьма іншых праблем, ён ужо больш-менш меў план, і доля памылковых выбараў прафесій была меншая.